Penelopė
Penelopė (gr. Πηνελόπη) – Ikarijo (Spartos karaliaus Tindaro brolio) duktė, Odisėjo žmona. 20 m. nesulaukdama iš Trojos karo grįžtančio vyro, Penelopė išsaugojo jam ištikimybę, nepaisant to, kad jos grožis patraukė į Itakę gausybę jai besipiršusių jaunikių. Jau Antikoje jos vardas buvo tapęs sutuoktinių ištikimybės simbolių, ji dažnai vaizduota tapyboje. Po Odisėjo mirties ištekėjo už Telegono. Penelopės vardu graikų mitologijoje buvo ir viena iš nimfų, dievo Pano motina.